Pepa Cases presenta al Port de Sagunt el seu monòleg d’humor 'Sóc hiperactiva'
11 de gener 2023

![](/media/i4xpq3ti/c_pepacuerpo.jpg?width=587&height=756)

Este divendres, 13 de gener, la Casa Municipal de Cultura del Port de Sagunt acollirà _Sóc hiperactiva_, el monòleg d'humor de Pepa Cases.

_Sóc hiperactiva_ és un monòleg feminista i en valencià, on la protagonista no sols farà riure el públic sinó també reflexionar sobre les xicotetes coses quotidianes i masclistes que fan ser a totes una mica hiperactives.

Pepa Cases és actriu, ballarina, cantautora, docent, escriptora, gestora cultural, presentadora de televisió, comunicadora inesgotable i conversadora insaciable, però sobre totes estes coses és hiperactiva. A partir de la seua realitat, en este monòleg, juga amb la ficció i l'exageració (o no) de diferents situacions per a exposar temàtiques que li preocupen exaltant la desigualtat i el masclisme com a principals objectius fent riure el públic sense oblidar-se de fer-lo reflexionar.

L'espectacle és en valencià i per a tots els públics. Començarà a les 20.30 h i té una duració aproximada de 90 minuts. Les entrades tenen un preu de 6 euros, i es poden adquirir en este enllaç: [https://www.servientradas.com/](https://www.servientradas.com/espectaculo/AYUNTAMIENTO_DE_SAGUNTO/6/soc-hiperactiva.html).

Este espectacle forma part de la programació de cultura del departament de Cultura de l'Ajuntament de Sagunt. 

*   [](http://www.facebook.com/sharer.php?u=https://aytosagunto.es/va/actualitat/pepa-cases-presenta-al-port-de-sagunt-el-seu-monoleg-d-humor-soc-hiperactiva/ "Facebook")
*   [](http://twitter.com/share?url=https://aytosagunto.es/va/actualitat/pepa-cases-presenta-al-port-de-sagunt-el-seu-monoleg-d-humor-soc-hiperactiva/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/pepa-cases-presenta-al-port-de-sagunt-el-seu-monoleg-d-humor-soc-hiperactiva/ "Linked In")
*   [](mailto:?body=https://aytosagunto.es/va/actualitat/pepa-cases-presenta-al-port-de-sagunt-el-seu-monoleg-d-humor-soc-hiperactiva/)